
Raport de specialitate
[bookmark: _Hlk189482979]privind însușirea Acordului de cooperare privind organizarea și exercitarea funcției de audit public intern la nivelul Filialei Județene Sibiu a Asociației Comunelor din România

[bookmark: _Hlk191461722]Având în vedere adresa nr. 102/21.02.2025 primită de la Filiala Județeană Sibiu a Asociației Comunelor din România și înregistrată la Primăria comunei Sadu cu nr. 2544/24.02.2025, prin care solicită însușirea Acordului de cooperare privind organizarea și exercitarea activității de audit public intern la nivelul Filialei Județene Sibiu a Asociației Comunelor din România aprobat prin Hotărârea Adunării Reprezentanților Filialei Județene Sibiu a Asociației Comunelor din România nr. 6/20.02.2025,
Acord de cooperare - act juridic încheiat între două sau mai multe entităţi publice locale, care convin să coopereze pentru asigurarea activităţii de audit public intern, prin care sunt stabilite drepturile şi obligaţiile fiecărei entităţi, precum şi modalitatea de decontare a cheltuielilor generate de desfăşurarea activităţii de audit intern.
Entitate publică parteneră - entitatea publică locală membră a acordului de cooperare, care îşi asigură funcţia de audit public prin utilizarea capacităţii de audit intern a compartimentului de audit intern constituit la nivelul entităţii publice organizatoare sau la nivelul structurii asociative, după caz.
Organizarea, funcţionarea şi exercitarea auditului intern în sistem de cooperare se realizează în cadrul entităţilor publice de nivel local care nu şi-au constituit compartiment propriu de audit intern.
Cooperare pentru asigurarea activităţii de audit public intern în entităţile publice locale - exercitarea activităţii de audit public intern pentru mai multe entităţi publice locale de compartimente de audit public intern organizate la nivelul structurilor judeţene cu personalitate juridică ale structurilor asociative ale autorităţilor administraţiei publice locale recunoscute ca fiind de utilitate publică, precum şi la nivelul altor structuri asociative de utilitate publică de interes general pentru administraţia publică locală, în conformitate cu hotărârile consiliilor locale; condiţiile şi termenii cooperării sunt stabiliţi într-un singur acord de cooperare;

Prin HCL Sadu nr. 78/2016 și nr. 10/2025 s-a aprobat acordul de cooperare privind organizarea şi exercitarea activităţii de audit public intern, astfel in baza acestuia au fost  asigurate serviciile de audit public intern, respectând în acelaşi timp independenţa şi funcţiile specifice fiecăreia dintre acestea, urmărind facilitarea asigurării activităţii de audit public intern pentru mai multe comune, în temeiul unui acord de cooperare, prin relaţiile profesionale bazate pe criterii de legalitate, economicitate, eficacitate, eficienţă şi colaborare pentru realizarea obiectivelor specifice acestei activităţi.
Astfel, ca urmare a alegerilor pentru autoritățile administrației publice locale ce au avut loc la data de 9 iunie 2024, se impune actualizarea reprezentantilor/imputernicitiilor entitatiilor publice locale partenere in acest acordul de cooperare.
Luand act si de modificarile legislative, intervenite prin Ordinului ministrului finanțelor publice nr. 2582/2024 pentru aprobarea Metodologiei de emitere a certificatului de atestare a structurilor asociative ale autorităților administrației publice locale în vederea asigurării activității de audit public intern în sistem de cooperare, cu modificările și completările ulterioare;
Structurile asociative ale autorităţilor administraţiei publice locale, prevăzute la art. 2 lit. y) din Legea nr. 672/2002 privind auditul public intern, republicată, denumită în continuare Legea nr. 672/2002, republicată, şi la art. 86 alin. (1) şi art. 89 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, denumită în continuare Codul administrativ, sunt: a) Asociaţia Comunelor din România, iar pentru  asigurarea funcţiei de audit public intern în sistem de cooperare, structura asociativă care solicită obţinerea certificatului de atestare trebuie să aibă prevăzută în statut activitatea de asigurare a funcţiei de audit public intern în sistem de cooperare. 
Consiliile locale ale entităţilor publice locale semnatare ale acordului de cooperare adoptată hotărâri prin care şi-au exprimat acordul de voinţă pentru asigurarea funcţiei de audit public intern în sistem de cooperare. Pentru a face dovada îndeplinirii prezentului criteriu structura asociativă prezintă în vederea evaluării hotărârile emise de consiliile locale ale tuturor entităţilor publice locale partenere membre ale acordului de cooperare, din care rezultă acordul de voinţă privind asigurarea funcţiei de audit public intern în sistem de cooperare. 

Având în vedere cele expuse mai sus propun viceprimarului comunei inițierea unui proiect de hotărâre privind însușirea Acordului de cooperare privind organizarea și exercitarea funcției de audit public intern la nivelul Filialei Județene Sibiu a Asociației Comunelor din România.

Secretar general,
Delia-Praschiva SĂVOIU

